62021CO0087_INF
Διάταξη του Δικαστηρίου (έκτο τμήμα) της 14ης Οκτωβρίου 2021 –NSV και NM
(Υπόθεση C‑87/21) (
1
)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Προστασία των καταναλωτών – Οδηγία 93/13/ΕΟΚ – Καταχρηστικές ρήτρες των συμβάσεων που συνάπτονται με καταναλωτές – Πεδίο εφαρμογής – Άρθρο 1, παράγραφος 2 – Συμβατικές ρήτρες που απηχούν νομοθετικές ή κανονιστικές διατάξεις αναγκαστικού δικαίου – Συμβάσεις δανείου συνομολογηθείσες σε ξένο νόμισμα – Ρήτρες σχετικές με τον συναλλαγματικό κίνδυνο οι οποίες απηχούν εθνική διάταξη ενδοτικού δικαίου – Προβαλλόμενη παράβαση της υποχρεώσεως ενημερώσεως η οποία βαρύνει το τραπεζικό ίδρυμα που χορηγεί το δάνειο – Απαίτηση περί καλής πίστεως – Έλεγχος από το εθνικό δικαστήριο κατά προτεραιότητα βάσει του άρθρου 1, παράγραφος 2, της οδηγίας 93/13»
1.
Προστασία των καταναλωτών – Καταχρηστικές ρήτρες των συμβάσεων που συνάπτονται με καταναλωτές – Οδηγία 93/13 – Πεδίο εφαρμογής – Προβλεπόμενη εξαίρεση για τις συμβατικές ρήτρες που απηχούν νομοθετικές ή κανονιστικές διατάξεις αναγκαστικού δικαίου – Έλεγχος στον οποίο οφείλει να προβεί το εθνικό δικαστήριο
(Οδηγία 93/13 του Συμβουλίου, άρθρο 1 § 2)
(βλ. σκέψεις 24-27, 31)
2.
Προστασία των καταναλωτών – Καταχρηστικές ρήτρες των συμβάσεων που συνάπτονται με καταναλωτές – Οδηγία 93/13 – Πεδίο εφαρμογής – Προβλεπόμενη εξαίρεση για τις συμβατικές ρήτρες που απηχούν νομοθετικές ή κανονιστικές διατάξεις αναγκαστικού δικαίου – Ρήτρα σχετική με τον συναλλαγματικό κίνδυνο η οποία δεν αποτέλεσε το αντικείμενο ατομικής διαπραγματεύσεως και η οποία απηχεί εθνική διάταξη ενδοτικού δικαίου – Εφαρμοστέα διάταξη ελλείψει άλλης συμφωνίας μεταξύ των συμβαλλομένων – Μη εφαρμογή της οδηγίας – Περιεχόμενο
(Οδηγία 93/13 του Συμβουλίου, άρθρο 1 § 2)
(βλ. σκέψεις 29, 33, 42 και διατακτ.)
3.
Προστασία των καταναλωτών – Καταχρηστικές ρήτρες των συμβάσεων που συνάπτονται με καταναλωτές – Οδηγία 93/13 – Πεδίο εφαρμογής – Προβλεπόμενη εξαίρεση για τις συμβατικές ρήτρες που απηχούν εθνικές διατάξεις ενδοτικού δικαίου – Υποχρέωση του εθνικού δικαστηρίου να ελέγξει κατά προτεραιότητα τις συνέπειες της εξαιρέσεως από το πεδίο εφαρμογής της οδηγίας και όχι της εξαιρέσεως από την εκτίμηση περί καταχρηστικού χαρακτήρα τέτοιων ρητρών
(Οδηγία 93/13 του Συμβουλίου, άρθρο 1 § 2, άρθρα 3, 4 και 5)
(βλ. σκέψεις 38-41)
Διατακτικό
Το άρθρο 1, παράγραφος 2, της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, έχει την έννοια ότι ρήτρα η οποία έχει ενσωματωθεί σε σύμβαση δανείου συνομολογηθείσα σε ξένο νόμισμα και συναφθείσα μεταξύ καταναλωτή και επαγγελματία και η οποία απηχεί εθνική διάταξη ενδοτικού δικαίου δεν εμπίπτει στο πεδίο εφαρμογής της εν λόγω οδηγίας ακόμη και εάν:
–
η συγκεκριμένη διάταξη του εθνικού δικαίου δεν αποτέλεσε αντικείμενο εκτίμησης εκ μέρους του νομοθέτη προκειμένου να επιτευχθεί εξισορρόπηση μεταξύ των συμφερόντων του καταναλωτή και των συμφερόντων του επαγγελματία, ειδικώς στο πλαίσιο των συμβάσεων τραπεζικού δανείου που συνάπτονται με καταναλωτές·
–
ο επαγγελματίας ενσωμάτωσε τη ρήτρα αυτή στην οικεία σύμβαση χωρίς να εκπληρώσει την υποχρέωση ενημερώσεως και διαφάνειας την οποία υπέχει·
–
υφίστανται ενδείξεις βάσει των οποίων είναι δυνατόν να εκτιμηθεί ότι ο οικείος επαγγελματίας ενσωμάτωσε την επίμαχη ρήτρα στη συγκεκριμένη σύμβαση ενεργώντας κακόπιστα, δεδομένου ότι δεν μπορούσε να αγνοεί ότι η εφαρμογή της ρήτρας εδύνατο να προκαλέσει σημαντική έλλειψη ισορροπίας, εις βάρος του καταναλωτή, μεταξύ των δικαιωμάτων και υποχρεώσεων των συμβαλλομένων μερών.
(
1
)	ΕΕ C 206 της 31.5.2021.